EkBass/fiwiki-20250220-pages-articles huggingface dataset:
Villa Borghese

Villa Borghese on suuri puistoalue Rooman keskustan pohjoispuolella. Nimi on alkujaan viitannut Borghesen suvun omistamaan huvilaan, jonka puutarhasta puisto on syntynyt. Huvilarakennus tunnetaan myös nimellä Casino Nobile, ja siinä toimii taidemuseo Galleria Borghese. Villa Borghese -huvila rakennettiin vuosina 1608–1633 kardinaali Scipione Borgheselle, joka oli paavi Paavali V:n siskonpoika. Suunnittelutyöstä vastasivat arkkitehti Flaminio Ponzio, tämän apulainen ja seuraaja Giovanni Vasanzio ja vuodesta 1621 Girolamo Rainaldi.Villa Borghese Roma – sito turistico ufficiale. Viitattu 30.11.2024.Brigitte Hintzen-Bohlen: Taide & Arkkitehtuuri: Rooma (suom. Maija Pellikka et al.), s. 236–237, 244–245. Tandem Verlag (h. f. ullmann) 2006. Alkuteos Kunst & Architektur Rom. Paikalle oli aiemmin sijainnut Borghesen suvun omistama viinitarha. Huvilan ympärille rakennetun koristepuutarhan suunnitteli Domenico Savino da Montepulciano. Huvilan eli ”Casinon” eteen pystytettiin antiikin aikaisia patsaita, sen taakse rakennettuun yksityispuistoon puolestaan istutettiin 600 rautatammea. Scipione Borghese säilytti huvilassa keräämäänsä taidetta ja antiikkiesineitä, ja myöhemmät Borgheset täydensivät hänen kokoelmaansa.The Borghese Gallery Roma – sito turistico ufficiale. Viitattu 30.11.2024. Arkkitehti Antonio Asprucci ja hänen poikansa Mario uudistivat huvilarakennusta 1700-luvulla Marcantonio IV Borghesen määräyksestä. Christoph Unterberger suunnitteli 1700-luvun loppupuolella puutarhan muuttamisen englantilaistyyliseksi maisemapuutarhaksi. Sinne rakennettiin suoria käytäviä, Borghesen suvun alkuperäisen kotikaupungin Sienan mukaan nimetty Piazza di Siena -aukio sekä Aspruccin suunnittelemat uusklassiset temppelit Tempio di Faustina, Tempietto di Diana ja Asklepios- jumalalle omistettu joonalaistyylinen Tempio di Esculapio, joka on pienen järven keskellä olevassa saaressa. Borgheset laajensivat puistoa 1800-luvulla. Italian valtio osti vuonna 1902 puiston, rakennukset ja taidekokoelman ja lahjoitti ne Rooman kaupungille. Puisto avattiin yleisölle ja huvilaan avattiin Galleria Borghese -museo. Muissa puiston alueella sijaitsevissa rakennuksissa toimivat Museo Canonica, modernin taiteen kansallisgalleria sekä 1500-luvulla rakennetussa Villa Giulia -huvilassa toimiva kansallinen etruskilainen museo. Puiston alueella sijaitsevat muun muassa niin sanotut salaiset puutarhat Giardino dell’Uccelliera, Giardino Vecchio, Giardino della Meridiana ja Giardino della Coltivazione. Myös Bioparco-eläintarha on Villa Borghesen alueella. ==Lähteet== ==Aiheesta muualla== Luokka:Rooma Luokka:Italian puistot
Uzboý

Uzboý () on Amudarjan muinainen jokilaakso Turkmenistanin luoteisosassa. Se ulottuu Sarygamyşin syvängöstä Kaspianmereen ja muodostaa Karakumin hiekka- aavikon luoteisrajan. Laakson pituus on noin 550 kilometriä ja jokiuoman pituus kaikkine mutkineen 775 kilometriä. Uoman putouskorkeus on 75 metriä. Muinainen Uzboý sai alkunsa Sarygamyşin eteläpuolella sijaitsevalta hiekkatasangolta. Se virtasi mutkitellen Ustjurtin ylängön itä- ja eteläpuolitse, Suurten ja Pienten Balkanvuorten välitse ja laski Kaspianmeren Türkmenbaşynlahden Balkaninlahteen meren muovaaman pitkän estuaarin kautta. Joella oli myös kaksi eteläisempää lasku-uomaa. Sen virtaus edellytti Sarygamyşin syvängön täyttymistä kulkuaan usein muuttaneen Amudarjan vedellä. Amudarja on laskenut Uzboýn kautta Kaspianmereen useaan otteeseen viimeisen jääkauden jälkeen. Joki lienee kuivunut kokonaan ensimmäisen vuosituhannen puolivälissä ennen ajanlaskun alkua ja virrannut uudelleen muun muassa 1200- ja 1300-luvuilla mongolien ja Timur Lenkin tuhottua Amudarjan keinokastelulaitteet. Viimeisen kerran Uzboýn tiedetään virranneen 1500-luvulla. Nykyään uomassa on vain pieniä pitkänomaisia lampia, jotka saavat vetensä pohjoisesta Ustjurtin ylängöltä ja kaakosta Karakumin pohjaveden kautta Kopetdagvuorilta sekä Tejenin ja Murgabin sisämaasuistoista. Osa vesialtaista on suolaisia ja osa makeavetisiä. Joen läheltä on löydetty suuri makean pohjaveden allas, jota käytetään Balkanabatin kaupungin vesilähteenä. Jokiuomassa on erilaisia suolaesiintymiä. Amudarjan entisenä lasku-uomana pidetty Uzboý kiinnosti jo varhain maantieteiljöitä ja tutkimusmatkailijoita. Pietari Suuren aikana ja vielä myöhemminkin sen kautta haluttiin avata laivaväylä Kaspianmereltä Keski-Aasiaan ja Intiaan, ja Stalinin aikana suunniteltiin kastelukanavan rakentamista. Jokiuomassa on kuitenkin useita koskia ja putouksia, joiden takia se ei ole voinut toimia liikenneväylänä. Geomorfologiset ja hydrografiset tutkimukset osoittavat, että Uzboý ei myöskään ole jääkauden jälkeen koskaan ollut Amudarjan pääasiallinen laskujoki. Sen virtaus on voinut olla enimmillään kymmenen kuutiokilometriä vuodessa, kun Amudarjan vuosittainen vesimäärä oli ennen keinokastelun laajentumista 50–70 kuutiokilometriä. Uzboýn varrelta on löydetty kivikautisia asuinpaikkoja, mutta sen rannat eivät myöhemmin liene olleet viljeltyjä tai pysyvästi asuttuja. Niitä pitkin on kulkenut karavaanireitti, josta todistavat mahdollisesti ajanlaskun alussa rakennettu Igdyn linnoitus, karavaaniseraljit ja hautapaikat. Nimitystä uzboi käytetään Keski-Aasiassa myös muista kuivista tai ajoittain virtaavista jokiuomista. ==Lähteet== Luokka:Turkmenistanin maantiede
Alturas

Alturas on kaupunki Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 2 715. Kaupunki toimii Modocin piirikunnan hallintokeskuksena, ja se on myös piirikunnan ainoa kunta. == Väestö == Vuonna 2020 Alturasin 2 715 asukkaasta valkoisia oli 78,0 %, alkuperäisasukkaita 4,1 %, aasialaisia 1,3 %, mustia 1,1 % ja Tyynenmeren alkuperäisasukkaita 0,3 %. Asukkaista 6,0 % kuului johonkin muuhun rotuun ja 9,3 % kuului kahteen tai useampaan rotuun. 14,3 % asukkaista puhuu kotonaan jotain muuta kieltä kuin englantia ja 6,5 % asukkaista on syntynyt ulkomailla. == Kuvia kaupungista == Tiedosto:Sunset in Alturas Calif. (15873098718).jpg|Auringonlasku Alturasissa. Tiedosto:Alturas California 1975.jpg|Alturasin keskustaa vuonna 1975. ==Lähteet== ==Aiheesta muualla== Luokka:Kalifornian kaupungit
Those About to Die

Those About to Die on Robert Rodatin kehittämä ja Roland Emmerichin sekä Marco Kreuzpaintnerin ohjaama televisiosarja. Sarjan nimi tulee gladiaattorien latinankielisestä tervehdyksestä keisarille ennen osallistumistaan gladiaattoritaisteluihin: Ave Caesar, morituri te salutant. (suom. Terve, keisari! Kuolemaan menevät tervehtivät sinua.). == Juoni == Eletään vuotta 79 Flaviuksen suvun keisari Vespasianuksen hallitsemassa Roomassa, jossa on hallitsijanvaihdoksen aika hänen kahden poikansa, Tituksen ja Domitianuksen välillä. Samaan aikaan Flaviuksen suku rakennuttaa Colosseum-amfiteatteria roomalaisille. Rikollispomo Tenax hankkii kaupungilla rahaa vilpillä, että hän saa perustettua oman joukkueen, faction, Circus Maximuksen hevoskilpa-ajoihin. Hän saa apua Rooman kuuluisalta kilpa-ajajalta, Scorpukselta. Cala-niminen nainen lähtee Roomaan pelastamaan tyttärensä Auran ja Julan orjuudelta sekä poikansa Kwamen gladiaattoriksi joutumiselta. Keisari Vespasianuksen kuoleman jälkeen Titus kruunataan seuraavaksi keisariksi. Hänen Domitianus-veljensä ja Tenax liittoutuvat keskenään, suunnitellakseen ja ottaakseen vallan keisari Titukselta. == Näyttelijät == === Päärooleissa === Päähenkilöiden näyttelijät ovat mainittu sarjan lopputeksteissä. === Sivurooleissa === == Jaksot == === Ensimmäinen tuotantokausi (2024) === |}
Ypsilántis

Ypsilántis (myös Ypsilanti, Ipsilanti) on kreikkalainen fanarioottisuku, joka katsoo polveutuvansa Komnenoksen hallitsijasuvusta. Suvun jäsenistä ovat merkittäviä muun muassa:Tietosanakirja / 10. Työehtosopimus-ÖölantiNordisk familjebok / Uggleupplagan. 33. Väderlek - Äänekoski1911 Encyclopædia Britannica/Ypsilanti (family) *Alexandros Ypsilántis vanhempi (k. 1805), Valakian hospodar. *Konstantinos Ypsilántis (k. 1816), edellisen poika, hospodar. *Alexandros Ypsilántis nuorempi (1783-1828), edellisen vanhin poika, filhelleeni, kreikkalainen sotilas. *Demetrios Ypsilántis (1793-1832), edellisen veli, kreikkalainen sotilas. ==Katso myös== *Ypsilanti (Michigan) *Dimítrios Ypsilántis (kunnallisyksikkö) *Luettelo Valakian hallitsijoista *Luettelo Moldavian ruhtinaista == Lähteet == == Aiheesta muualla == Luokka:Hallitsijasuvut Luokka:Kreikkalaiset suvut Luokka:Moldovan historia Luokka:Romanialaiset suvut
Impi Koskimies

Impi Ainamo Koskimies, vuoteen 1935 Forsman (10. helmikuuta 1877 Oulu – 14. syyskuuta 1954 Vaasa) oli suomalainen opettaja ja rehtori. Koskimiehen vanhemmat olivat lehtori Anton Oskar Forsman ja Maria Helena eli Maisi Finelius. Koskimies tuli ylioppilaaksi 1897 Oulun suomalaisesta lyseosta ja valmistui filosofian kandidaatiksi 1903 ja maisteriksi 1907. Hän oli Iisalmen yhteiskoulun opettaja 1904–1908 ja johtaja 1905–1908 ja Vaasan tyttökoulun ruotsin- ja suomenkielen kollega 1908–1945 ja koulun johtaja 1927–1945. Koskimies oli myös Vaasan ruotsalaisen yhteiskoulun opettaja 1909–1912, Vaasan suomalaisen jatko-opiston opettaja 1910–1930 ja koulun johtaja 1918–1920 sekä Vaasan suomalaisen yhteiskoulun johtaja 1945–1948. Hänellä oli lisäksi useita luottamustehtäviä Vaasassa. Viitattu 1.12.2024. (ei-vapaa) == Lähteet == Luokka:Suomalaiset opettajat Luokka:Suomen koulujen rehtorit Luokka:Vuonna 1877 syntyneet Luokka:Vuonna 1954 kuolleet
Martti Jaarnio

Martti Aarre Kreon Jaatinen, kirjailijanimi Martti Jaarnio (2. maaliskuuta 1922 Pori − 6. heinäkuuta 1945) oli suomalainen runoilija.Kansaneläkelaitoksen henkilökortit -arkisto - 24_5 Vuosina 1939-1945 kuolleiden henkilöiden hakemistokortit, Jaakkola, Lea - Johansson, Helga, jakso 473: JAATINEN MARTTI AARRE KREON 02.03.1922 Pori (Helsinki); Kansallisarkisto Viitattu 1.12.2024 Martti Jaatisen vanhemmat olivat näyttelijä Aarne Jaatinen ja näyttelijä Oili Jaatinen. == Teoksia == * Suuri leikki: runoja. Otava 1943 == Aiheesta muualla == Martti Jaarnion runoja: * Meidän keväämme, Rajamme vartija : Suomen sotilaskotiliiton rajaseutujulkaisu, 12.06.1944, nro 5-6, s. 39, Kansalliskirjaston digitaaliset aineistot * Karjalan nousu, Itä-Karjala, 19.08.1942, nro 10, s. 1, Kansalliskirjaston digitaaliset aineistot == Lähteet == Luokka:Suomalaiset runoilijat Luokka:Vuonna 1922 syntyneet Luokka:Vuonna 1945 kuolleet
Martti Jaatinen (päätoimittaja)

Martti Jaatinen (10. marraskuuta 1952 − 10. marraskuuta 2018) oli suomalainen Nokian Uutiset -lehden päätoimittaja.Juha Karilainen : Nokian Uutisten pitkäaikainen entinen päätoimittaja Martti Jaatinen on kuollut 66-vuotiaana, Aamulehti 12.11.2018 Jaatinen oli Nokian Uutisten palveluksessa 28 vuotta. Hän tuli lehteen kesätoimittajaksi vuonna 1975, oli sitten toimittajana ja viimeksi päätoimittajana vuodesta 1983. Jaatinen kuoli 66-vuotiaana sairaskohtaukseen marraskuussa 2018.Martti Jaatinen piti päätoimittajana Nokian Uutiset paikkakunnan ykköslehtenä vaikeissakin kilpailutilanteissa, Nokian Uutiset 21.11.2018 (Tilaajille) == Lähteet == Luokka:Suomalaiset päätoimittajat Luokka:Vuonna 1952 syntyneet Luokka:Vuonna 2018 kuolleet
Wedgwood

Wedgwood on englantilainen laadukkaiden posliiniastioiden valmistaja, jonka Josiah Wedgwood perusti vuonna 1759. Suomalainen Fiskars osti yhtiön vuonna 2015. Wedgwoodin tehtaat ovat Englannin Staffordshiressä. Yhtiö alkoi 1760-luvulla koristella astioita painettujen siirtokuvien avulla. Tätä pystyivät tekemään tavalliset tehdastyöntekijät, ja niin yhtiö saattoi tuottaa kauniita astiastoja hinnoilla, joihin keskiluokalla oli varaa. Kalleimmat astiastot koristeltiin käsin. Astiastojen ulkonäköön haettiin vaikutteita menneiltä vuosisadoilta, etenkin antiikista ja renessanssista. File:Jasperware.jpg|Wedgwood tuli tunnetuksi mattapintaisista sinisistä esineistä. (Noin vuodelta 1790) File:BLW Tea and coffee service, Staffordshire.jpg|Kohtuuhintainen siirtokuvin koristeltu teeastiasto 1770-luvulta. File:Teapot, Josiah Wedgwood and Sons, c. 1840, blue jasperware - Chazen Museum of Art - DSC01980.JPG|Teekannu, noin vuodelta 1840. File:Wedgwood 1668.JPG|Teekuppeja, 2011. ==Lähteet == Luokka:Posliinitehtaat Luokka:Fiskars
Juovahaukkakala

Juovahaukkakala (Paracirrhites arcatus) on haukkakaloihin kuuluva kalalaji. Lajia tavataan indopasifiselta merialueelta. == Koko ja ulkonäkö == Juovahaukkakala kasvaa useimmiten 9–14 cm pitkäksi. Kalasta on useita värimuotoja muun muassa ruskehtavanpunainen ja tummanruskea muoto. Yhteistä eri muodoille on silmän oleva hevonsenkenää muistuttava oranssi kaari ja kiduskannen alaosan sini-oranssi raidoitus. Juovahaukkakala takaruumiissa kulkee keskiviivan kulkee usein valkoinen tai vaaleanpunainen juova. Selkäevässä on useita sukastupsuja. == Levinneisyys ja elintavat == Juovahaukkakalan levinneisyysalue on laaja ja ulottuu Afrikan itärannikolta Japaniin, Australiaan, Havaijilve ja Pitcairnsaarille. Lajin elinympäristöä ovat koralliriutat. Kala liikkuu yksin ja sen ravintoa ovat pienet kalat ja äyriäiset. Juovahaukkakalaa voidaan pitää akvaarioissa. == Lähteet == Luokka:Haukkakalat
Frida Hansen

Frederikke Bolette "Frida" Hansen (s. Petersen 8. maaliskuuta 1855 Stavanger – 12. maaliskuuta 1931 Oslo) oli norjalainen kudontataiteilija. Hänen isänsä oli tavaratalo J. A. Köhler & Co:n johtajana ja hän avioitui vuonna 1873 Wilhelm Severin Hansenin kanssa, joka otti johdon Köhlerillä Fridan isän kuoltua 1876. Vuonna 1883 Norjaa koetteli Pitkä lama, jolloin mies joutui konkurssiin ja kaksi parin kolmesta lapsesta kuoli. Mies lähti ulkomaille ja Frida alkoi opetella kudontaa. Vuonna 1892 Hansen muutti Kristianiaan, nykyiseen Osloon, ja sai sieltä pysyvän ateljeen. Hän menestyi siksi hyvin, että pystyi tekemään opintomatkoja muun muassa Pariisiin. Frida opetteli perinteistä norjalaista kudontaa, mutta sai vaikutteita langoltaan, taidemaalari Carl Sundt- Hansenilta. Hän sai taideopetusta Kitty Kiellandilta ja Johan Bennetteriltä. Hän yhdisti modernia tekniikkaa sekä muun muassa kasvivärjäystä ja perinteistä kansallista kudontaa. Hän ei kuitenkaan pitäytynyt vanhoissa aiheissa eikä tekniikoissa. Häntä kritisoitiinkin aikanaan siitä, ettei hänen työnsä vastannut kansallista tyyliä, ja sitä pidettiin jopa epänorjalaisena. Hän teki yhteistyötä muun muassa taidemaalari Gerhard Peter Frantz Wilhelm Munthen kanssa. Hänen tyyliään kuvataan muun muassa art nouveauksi. Hansenin töitä oli esillä muun muassa Pariisin maailmannäyttelyssä 1900. Hänelle myönnettiin saavutuksistaan Kuninkaan ansiomitali vuonna 1915. Hänen töitään on esillä muun muassa Nasjonalmuseetissa Oslossa, Jugendstilsenteretissä Aalesundissa, Nordiska museetissä Tukholmassa ja Victoria and Albert Museumissa Lontoossa. == Lähteet == == Aiheesta muualla == *NKH5|Knut Berg: Norges kunsthistorie 5..., s.423 Luokka:Norjalaiset tekstiilitaiteilijat Luokka:Kudonta Luokka:Vuonna 1855 syntyneet Luokka:Vuonna 1931 kuolleet
Garabil

Garabil () on Paropamisusvuorten reuna-alueeseen kuuluva kumpuileva ylänkö Murgab- ja Amudarjajokien välisellä alueella Turkmenistanin kaakkoisosassa. Sen korkeus on enimmilään 980 metriä. Kalkkikivestä muodostunut ylänkö laskeutuu loivasti pohjoiseen kohti Karakumin aavikkoa. Etelässä sitä erottaa Murgabin sivujoki Abikaisar. Kasvillisuus koostuu heinäkasveista ja pensaista. Aluetta käytetään laidunmaana. ==Lähteet== Luokka:Aasian ylängöt Luokka:Turkmenistanin maantiede
Bathyz

Bathyz () on Paropamisusvuorten reuna-alueeseen kuuluva ylänkö Tejen- ja Murgabjokien välisellä alueella Turkmenistanin kaakkoisosassa. Sen korkeus on 600–1 255 metriä. Ylänkö jakautuu etelän vuoristoiseen osaan sekä pohjoisen mäkiin ja harjuihin. Alueella on myös useita vajoamia, joista suurin on Ýeroýlanduz. Sen pohjalla on suolainen kuuma lähde. Alueen ilmasto on sen pohjoispuolella sijaitsevaan Karakumin aavikkoon verrattuna kosteampi. Vuotuinen sademäärä on 240 millimetriä. Makean veden lähteitä on vähän. Kasvillisuus koostuu pääosin heinäkasveista ja pensaista. Ylängöllä kasvaa myös pistaasipuita. Siellä sijaitsee Bathyzin luonnonpuisto. ==Lähteet== Luokka:Aasian ylängöt Luokka:Turkmenistanin maantiede
Babymonster

Babymonster on YG Entertainmentin perustama eteläkorealainen tyttöryhmä. Yhtyeessä on seitsemän jäsentä, jotka ovat Ahyeon, Ruka, Asa, Rora, Rami, Pharita ja Chiquita. Babymonster julkaisi ensimmäisen singlensä "Batter Up" 27. marraskuuta 2023. Yhtyeessä oli tuolloin kuusi jäsentä, koska Ahyeonin kerrottiin olleen poissa terveyssyistä. Myöhemmin hän liittyi takaisin yhtyeeseen, ja Babymonster julkaisi 1. huhtikuuta 2024 EP:n Babymons7er. Albumi sisältää seitsemän kappaletta, mukaan lukien singlen "Sheesh". Babymonster julkaisi 1. heinäkuuta 2024 singlen "Forever", joka oli ennakkojulkaisu yhtyeen tulevalle ensimmäiselle täyspitkälle studioalbumille Drip. Drip julkaistiin 1. marraskuuta 2024. Albumi sisältää sisältää yhdeksän kappaletta mukaan lukien pääsinglen "Drip", sekä Rukan ja Asan duettokappaleen nimeltä "Woke Up In Tokyo." Yhtyeen jäsenistä kolme, Ahyeon, Rami ja Rora, ovat eteläkorealaisia, Ruka ja Asa ovat japanilaisia, ja Pharita ja Chiquita ovat thaimaalaisia. Yhtyeen nuorin jäsen Chiquita on syntynyt vuonna 2009 ja vanhin, Ruka, on syntynyt vuonna 2002. Tammikuussa 2025 yhtye on aikeissa lähteä "Hello Monsters" -nimiselle kiertueelle. Etelä-Korean ja Japanin lisäksi kiertueella on kaksi konserttia Yhdysvalloissa. == Lähteet == ==Aiheesta muualla== *Yhtyeen viralliset sivut Luokka:Eteläkorealaiset tyttöbändit
Ikkuna tulevaisuuteen

Ikkuna tulevaisuuteen on kiertoliittymän taideteos Limingassa Kedonperän Haaransillalla. Teoksen teiden 8, 4 ja 847 risteykseen ovat suunnitelleet Jorma Kostama (Tieliikelaitoksen projektipäällikkö), Laura Soosalu (ympäristöarkkitehti) ja Pirkko Tanska (ympäristösuunnittelija) vuonna 2003. Ikkuna tulevaisuuteen on Limingan niittyjen ladoista, puurakenteisista heinävarastoista vaikutteita saanut rakennelma. Teos koostuu kahdesta erillisestä hirsiseinästä, joiden välistä kulkee hiekkapolku. Seinät on valaistu sisältäpäin pimeinä vuodenaikoina. Ympärillä kasvaa nurmikko.Haa­ran­sil­lan kier­to­liit­ty­män ko­ris­teek­si lato; Kaleva 9.7.2003 Teos on rikkoontunut monta kertaa, kun autoilla on kaahailtu suoraan ison liikenneympyrän läpi. Teosta on yritetty polttaakin.Li­min­gan Haa­ran­sil­lan la­to­teos­ta kor­ja­taan; Kaleva 5.8.2012Henkilöauto törmäili liikenneympyrässä Limingassa – puuteos taas rikki; IS 14.11.2018 == Lähteet == Luokka:Liminka
Johanna Ringbom

Thyra Elin Johanna Ringbom (s. 12. heinäkuuta 1948 Helsinki) on suomalainen näyttelijä. == Ura == Johanna Ringbomin vanhemmat olivat filosofian tohtori Nils-Eric Ringbom ja filosofian kandidaatti Elisabeth Söderhjelm.Suomen teatterit ja teatterintekijät 1993, s. 370–371 Ringbom näytteli Svenska Teaternissa 1974–1981 ja 1983–1990, Lilla Teaternissa 1981–1983 ja Åbo svenska teaterissa 1990–2004. Ringbomin vahvoja roolisuorituksia olivat muun muassa Maggie (Augustidansen), Kate (Kiss Me Kate) ja neuroottinen Phyllis (Feta män i kjol). Hän näytteli niin ikään Ilonan roolin Hella Wuolijoen tekstiin pohjautuvassa näytelmässä Kvinnorna på Niskavuori. Ringbom perusti Teater Josefinan vuonna 2000. Siellä hänen roolejaan olivat esimerkiksi Carmencita (Carmencita Rockefeller) ja Josefina (Josefina ikväll!).Ilona-tietokanta. Viitattu 28.11.2024. Ringbom näytteli Anjan roolin Sina Kujansuun ohjaamassa elokuvassa Joen saartama talo (1983). Lisäksi hän on näytellyt muutamassa lyhytelokuvassa.'' == Lähteet == * * * * Luokka:Suomalaiset näyttelijät Luokka:Vuonna 1948 syntyneet Luokka:Elävät henkilöt
Clickbait (NeonoeNin kappale)

Clickbait () on montenegrolaisen yhtyeen NeonoeNin esittämä kappale, joka julkaistiin 10. marraskuuta 2024. NeonoeN voitti kappaleella Montenegron vuoden 2025 euroviisukarsinnan Montesong 2024 -kilpailun ja täten sen oli tarkoitus edustaa Montenegroa vuoden 2025 Eurovision laulukilpailussa Baselissa. Yhtye kuitenkin vetäytyi oikeudesta edustaa Montenegroa, kun kävi ilmi, että kappale oli esitetty Euroviisujen sääntöjen vastaisesti ennen 1. syyskuuta 2024. ”Clickbait” oli esitetty vuonna 2023 Festival Kulture Zabjelo -festivaalilla. == Lähteet == Luokka:Montenegron musiikki Luokka:Vuoden 2024 kappaleet Luokka:Rockkappaleet
Von der Leyenin komissio

Von der Leyenin komissio voi viitata seuraaviin Euroopan komissioihin, joita johti Ursula von der Leyen: * Von der Leyenin I komissio, 1. joulukuuta 2019 – 30. marraskuuta 2024 * Von der Leyenin II komissio, virassa 1. joulukuuta 2024 lähtien
Interstate 94

Interstate 94 (I-94) on itä-länsisuuntainen Interstate-tie Yhdysvalloissa Suurten järvien ja Suurten tasankojen alueella. Tien alkupiste on Interstate 90 Billingsissä, Montanassa, ja loppupiste Kanadan rajalla Port Huronissa, Michiganissa, jossa se jatkuu Kanadan puolella Ontarion tienä 402. Se on ainoa itä-länsisuuntainen Interstate, joka päättyy Kanadan rajalle.https://midamericafreight.org/index.php/rfs/network- inventory/corridors/profiles/i-94/ == Lähteet == Luokka:Interstate Highway System Luokka:Illinois’n tiet Luokka:Wisconsinin liikenne Luokka:Minnesotan liikenne
Von der Leyenin II komissio

Von der Leyenin II komissio on toinen Ursula von der Leyenin johtama Euroopan komissio, joka astui virkaan 1. joulukuuta 2024. Toimikauden on määrä kestää vuoteen 2029 saakka. Vuoden 2024 europarlamenttivaalien jälkeen Eurooppa- neuvosto esitti Euroopan kansanpuolueen kärkiehdokkaan, Ursula von der Leyenin hyväksymistä toiselle kaudelle Euroopan komission puheenjohtajaksi. Euroopan parlamentti antoi hyväksyntänsä jatkokaudelle 18. heinäkuuta 2024. Von der Leyenin esitettyä ehdokkaansa yksittäisiksi komissaareiksi parlamentti aloitti komissaariehdokkaiden kuulemiset, ja marraskuun lopulla parlamentin täysistunto antoi hyväksyntänsä koko komissiolle. == Komission jäsenet == Tehtävä Kuva Nimi Europuolue Jäsenvaltio Astui virkaan Jätti viran Lähde Euroopan komission puheenjohtaja EPP 1. joulukuuta 2024 Johtava varapuheenjohtaja: puhdas, oikeudenmukainen ja kilpailukykyinen siirtymä PES 1. joulukuuta 2024 Johtava varapuheenjohtaja: teknologinen omavaraisuus, turvallisuus ja demokratia EPP 1. joulukuuta 2024 Johtava varapuheenjohtaja: taloudellinen hyvinvointi ja teollisuusstrategia Sitoutumaton 1. joulukuuta 2024 Varapuheenjohtaja ja unionin ulkoasioiden ja turvallisuuspolitiikan korkea edustaja ALDE 1. joulukuuta 2024 Johtava varapuheenjohtaja: sosiaaliset oikeudet sekä osaaminen, laadukkaat työpaikat ja varautuminen PES 1. joulukuuta 2024 Johtava varapuheenjohtaja: koheesio ja uudistukset ECR 1\. joulukuuta 2024 Kauppapolitiikka ja taloudellinen turvallisuus Avoimuus ja toimielinten väliset suhteet PES 1. joulukuuta 2024 Talouspolitiikka ja tuottavuus Lainsäädännön täytäntöön- pano ja yksinkertaistaminen EPP 1. joulukuuta 2024 Kestävä liikenne ja matkailu EPP 1. joulukuuta 2024 Sisä- ja muuttoliikeasiat EPP 1. joulukuuta 2024 Startup-yritykset, tutkimus ja innovointi EPP 1. joulukuuta 2024 Maatalous- ja elintarvikeasiat EPP 1. joulukuuta 2024 Ilmastotoimet, nettonollatavoite ja puhdas kasvu EPP 1. joulukuuta 2024 Talousarvio, petostentorjunta ja julkinen hallinto EPP 1. joulukuuta 2024 Ympäristöasiat, vesiresilienssi ja kilpailukykyinen kiertotalous EPP 1. joulukuuta 2024 Rahoituspalvelut sekä säästö- ja investointiunioni EPP 1. joulukuuta 2024 Kalastus- ja valtameriasiat Sitoutumaton 1. joulukuuta 2024 Yhdenvertaisuus Varautuminen ja kriisinhallinta ALDE 1. joulukuuta 2024 Sukupolvien välinen oikeudenmukaisuus sekä nuoriso-, kulttuuri- ja urheiluasiat PES 1. joulukuuta 2024 Energia- ja asumisasiat PES 1. joulukuuta 2024 Laajentumisasiat Sitoutumaton 1. joulukuuta 2024 Välimeren alue EPP 1. joulukuuta 2024 Terveysasiat ja eläinten hyvinvointi Sitoutumaton 1. joulukuuta 2024 Kansainväliset kumppanuudet Sitoutumaton 1. joulukuuta 2024 Puolustus ja avaruusasiat EPP 1. joulukuuta 2024 Demokratia, oikeusasiat, oikeusvaltioperiaate ja kuluttajansuoja ALDE 1. joulukuuta 2024 == Lähteet == Luokka:Euroopan komissiot
Peikkometsän Liikuntapäiväkodit

Peikkometsän Liikuntapäiväkodit on suomalainen yksityinen päiväkotiketju, joka tarjoaa liikuntapainotteista varhaiskasvatusta. Ensimmäinen Peikkometsän päiväkoti avattiin Lahden Nastolaan vuonna 2016. == Liiketoiminta == ==== Toiminta ==== Yritys tuottaa varhaiskasvatuspalveluja, joissa painotetaan liikuntaa ja terveellisiä elämäntapoja. Päiväkodeissa toteutetaan varhaiskasvatusta sekä ohjatun liikunnan että omaehtoisen liikkumisen kautta. Varhaiskasvatuksen toteutuksessa noudatetaan valtakunnallista varhaiskasvatussuunnitelmaa. https://www.peikkometsa.fi/ihana-peikkis/ Viitattu 1.12.2024 Varhaiskasvatushenkilöstö koostuu varhaiskasvatuksen opettajista ja lastenhoitajista varhaiskasvatuslain henkilöstömitoituksen mukaisesti. Päiväkodit tarjoavat varhaiskasvatusta 0-6-vuotiaille lapsille. === Toimipisteet === Yrityksen ensimmäinen päiväkoti perustettiin Nastolaan vuonna 2016. Vuoteen 2024 mennessä toiminta on laajentunut useille paikkakunnille Uudellamaalla ja Päijät-Hämeessä. Päiväkoteja toimii seuraavissa kaupungeissa: Espoossa, Hyvinkäällä, Järvenpäässä, Lahdessa ja Nurmijärvellä. == Lähteet == Luokka:Varhaiskasvatus
Sulo Vuorio

Sulo Henrik Vuorio (20. tammikuuta 1916 Helsinki – 11. heinäkuuta 1953 Helsinki) oli suomalainen jääpalloilija, joka edusti urallaan HJK:ta. Ammattiltaan Vuorio oli upseeri ja toimi jatkosodassa komppanianpäällikkönä. Sulo Vuorio valmistui ylioppilaaksi Töölön yhteiskoulusta keväälä 1937, jonka jälkeen hän asevelvollisuuden käytyään meni Kadettikouluun vuonna 1939. Hänet ylennettiin vänrikiksi 1939. Välirauhan aikaan hön toimi 13. prikaatissa adjutanttina. Vuonna 1941 hänet ylennettiin luutnantiksi ja toimi käynnistyneessä Jatkosodassa komppanianpäällikkönä Syvärillä Itä-Karjalassa JR 13:ssa vuosina 1942-1944 ja JR 45:ssa vuonna 1944. Hänet ylennettiin kapteeniksi vuonna 1942. Sodan jälkeen hän työskenteli Rajavartioston esikunnassa vuoteen 1946, jolloin hän erosi armeijan palveluksesta. Sen jälkeen hän toimi perustamansa T:mi Kotkan Kiinteistövälityksen toimitusjohtajana. Hän kuoli heinäkuussa 1953 auto-onnettomuudessa. Sulo Vuorio pelasi jääpalloa ja nousi kaudella 1933 pääsarjassa pelaneeseen HJK:n edustusmiehistöön. Kaudella 1937 ja oli voittamassa seuralleen Suomen mestaruuden ja seuraavana vuonna vielä SM-pronssia. Kaikkiaan hän pelasi kuusi kautta SM-darjassa aina vuoteen 1939. ==Saavutuksia== Jääpallo: * SM-kulta 1937 HJK:n riveissä, * SM-pronssia 1938 HJK:n riveissä, == Lähteet == Luokka:Suomalaiset jääpalloilijat Luokka:Suomalaiset upseerit Luokka:Liikenneonnettomuudessa kuolleet Luokka:Vuonna 1916 syntyneet Luokka:Vuonna 1953 kuolleet
Anfilogino Guarisi

Anfilogino Guarisi (26. marraskuuta 1905 São Paulo, Brasilia – 8. kesäkuuta 1974) oli brasilialais-italialainen jalkapalloilija, pelipaikaltaan oikea laitahyökkääjä. Hän oli pituudeltaan 171-senttimetrinen. Guarisi edusti useita brasilialaisseuroja ja niiden välillä Serie A:ssa pelaavaa Laziota. Hän pelasi yhteensä 134 Serie A -ottelua, joissa hän teki 42 maalia. Italian cupissa hän pelasi kolmessa ottelussa. Guarisi edusti urallaan sekä Brasilian että Italian maajoukkueita. Italian kanssa hän voitti merkittävimpänä vuoden 1934 maailmanmestaruuden. == Lähteet == Luokka:Brasilialaiset jalkapalloilijat Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1905 syntyneet Luokka:Vuonna 1974 kuolleet
MathWorld

MathWorld on verkossa toimiva palvelu, jossa on matematiikkaan liittyvää aineistoa. Eric W. Weisstein aloitti tieteellisten artikkelien keräämisen high schoolissa ja laittoi muistiinpanonsa jakoon vuonna 1995. Vuodesta 1999 palvelua on ylläpitänyt Wolfram Research, jolloin Weisstein liittyi Wolframille. MathWorldin julkaisuun käytetään Mathematica-ohjelmistoa, jota ennen käytössä oli TeX heinäkuuhun 2005 saakka. == Oikeuskanne == CRC Press nosti kanteen Wolframia vastaan vuonna 2000 viitaten Weissteinin aikeeseen julkaista muistiinpanonsa ensyklopediana. Tämän johdosta sivusto oli väliaikaisesti alhaalla. Kanne sovittiin vuonna 2001 ja sivusto palasi Internetiin. Tällä välin oli perustettu PlanetMath-sivusto, jonka lisenssi salli tietojen kopioimisen itselle toisin kuin MathWorldin. == Lähteet == Luokka:Tiedesivustot
Mario Pizziolo

Mario Pizziolo (7. joulukuuta 1909 Castellammare Adriatico, Teramon maakunta, Italia – 30. huhtikuuta 1990) oli italialainen jalkapalloilija, pelipaikaltaan keskikenttäpelaaja. Hän toimi myös valmentajana. Pizziolo edusti koko kahdeksanvuotisen ammattilaisuransa Fiorentinaa. Hän pelasi Serie A:ssa 145 ottelua, joissa hän teki kaksi maalia. Hän liittyi Italian A-maajoukkueeseen tammikuussa 1933 ja pelasi joukkueessa 12 ottelua, joissa teki yhden maalin. Hän voitti joukkueen kanssa merkittävimpänä vuoden 1934 maailmanmestaruuden. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestarit Luokka:Vuonna 1909 syntyneet Luokka:Vuonna 1990 kuolleet
Virginio Rosetta

Virginio Rosetta (24. helmikuuta 1902 Vercelli, Piemonte, Vercellin maakunta, Italia – 29. maaliskuuta 1975) oli italialainen jalkapalloilija, pelipaikaltaan oikea laitapuolustaja. Hän toimi myös valmentajana. Rosetta edusti pelaajana Pro Vercelliä 1919–1923 ja pelasi joukkueessa 40 ottelua, joissa teki kahdeksan maalia. Hän voitti joukkueen kanssa kahdesti Serie A:n. Hän edusti Juventusta uransa lopettamiseen vuoteen 1936 asti ja voitti kuudesti Serie A:n. Hän pelasi joukkueessa 366 ottelua ja teki 20 maalia. Rosetta liittyi Italian A-maajoukkueeseen elokuussa 1920 ja pelasi joukkueessa 52 ottelua. Hän edusti joukkuetta kesäolympialaisissa vuosina 1920, 1924 ja 1928. Niistä viimeisimmässä joukkue sai pronssia. Joukkue voitti merkittävimpänä vuoden 1934 maailmanmestaruuden. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Italialaiset olympiamitalistit Luokka:Vuonna 1902 syntyneet Luokka:Vuonna 1975 kuolleet
John Ratcliffe

John Ratcliffe (s. 20. lokakuuta 1965) on yhdysvaltalainen juristi ja poliitikko, jonka Donald Trump on nimennyt Donald Trumpin II hallituksen alaisen Yhdysvaltain keskustiedustelupalvelun eli CIA:n johtajaksi tammikuusta 2025 alkaen. Hän on edustanut Teksasia Yhdysvaltojen edustajainhuoneessa vuosina 2015–2020, ja toimi maan kansallisen tiedustelun johtajana 2020–2021. Trump yritti nimittää Ratcliffen kansallisen tiedustelun johtajaksi jo vuonna 2019, Ratcliffe kieltäytyi kun hänen ansioluettelostaan paljastui liiottelua. Trump nimitti hänet uudelleen vuonna 2020 sen jälkeen, kun Ratcliffe nousi keskeiseksi puolustajaksi Trumpin ensimmäisessä virkasyytemenettelyssä alahuoneessa. Senaatti vahvisti Ratcliffen valinnan myöhemmin äänin 49-44 puoluerajojen mukaan. Kansallisen tiedustelujohtajan tehtävästä Ratcliffe selvisi melko. vähillä moitteilla, ja yhtenä harvoista Trumpin ensimmäisen kauden toimijoista sai viran myös toisella kaudella. Osa demokraatiesta on epäillyt Ratcliffen tiedustellujohtajana julkistaneen tiedusteluasiakirjoja valikoidusti sen mukaan, mistä olisi Donald Trumpille poliittista hyötyä. CIA:n johdossa Ratcliffen odotetaan keskittyvän Kiinan uhkaan ja palaavan koronaviruspandemian syntyyn ja ns. Havannan oireyhtymään. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1965 syntyneet Luokka:Elävät henkilöt
Mario Varglien

Mario Varglien (26. joulukuuta 1905 – 30. marraskuuta 1977) oli italialainen jalkapalloilija, pelipaikaltaan libero. Hän toimi myös valmentajana. Varglien edusti urallaan Juventusta vuodet 1927–1943 ja voitti viidesti Serie A:n kausina 1930–1931, 1931–1932, 1932–1933, 1933–1934 ja 1934–1935 sekä Italian cupin kaudella 1937–1938. Hän pelasi joukkueessa 401 ottelua ja teki niissä 17 maalia. Hän edusti urallaan myös Triestinaa vuoden ajan uransa lopettamiseen 1944 asti ja pelasi joukkueessa 19 ottelua, joissa hän teki kaksi maalia. Varglien pelasi urallaan yhteensä 323 Serie A -ottelua ja teki niissä 15 maalia. Varglien liittyi Italian A-maajoukkueeseen helmikuussa 1935 ja voitti merkittävimpänä vuoden 1934 maailmanmestaruuden, mutta ei kuulunut turnauksessa joukkuueen kokoonpanoon. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestaruuskilpailut Luokka:Vuonna 1905 syntyneet Luokka:Vuonna 1977 kuolleet
Mario Genta

Mario Genta (1. maaliskuuta 1912 Torino, Italia – 9. tammikuuta 1993) oli italialainen jalkapalloilija, pelipaikaltaan keskikenttäpelaaja. Genta edusti merkittävimpänä Genoaa ja Juventusta. Genoan kanssa hän voitti Italian cupin kaudella 1936–1937 ja Juventuksen kanssa Serie A:n kaudella 1932–1933. Hän pelasi urallaan yhteensä 200 liigaottelua ja teki niissä viisi maalia. Genta liittyi Italian A-maajoukkueeseen maaliskuussa 1939 ja voitti merkittävimpänä vuoden 1938 maailmanmestaruuden, mutta ei pelannut turnauksessa otteluakaan. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1912 syntyneet Luokka:Vuonna 1993 kuolleet
Stjørdalin kirkko

Stjørdalin kirkko () on Stjørdalin kunnassa Norjassa sijaitseva kivinen pitkäkirkko vuodelta 2015. ==Lähteet== ==Aiheesta muualla== Luokka:Norjan kivikirkot Luokka:Stjørdal
Oldenin kirkko

Oldenin kirkko () on Strynin kunnassa Norjassa sijaitseva puinen pitkäkirkko vuodelta 1934. ==Kuvia== Olden Church Sogn og Fjordane interior01 2015-04-28.JPG|Alttari ==Lähteet== ==Aiheesta muualla== Luokka:Norjan puukirkot Luokka:Stryn
Ljosheimin kappeli

Ljosheimin kappeli () on Strynin kunnassa Norjassa sijaitseva kivikirkko vuodelta 1924. ==Lähteet== ==Aiheesta muualla== Luokka:Norjan kivikirkot Luokka:Stryn
Nordsidan kirkko

Nordsidan kirkko () on Strynin kunnassa Norjassa sijaitseva betonikirkko vuodelta 1973. ==Lähteet== ==Aiheesta muualla== Luokka:Norjan kivikirkot Luokka:Stryn
Erfjordin kirkko

Erfjordin kirkko () on Suldalin kunnassa Norjassa sijaitseva puinen pitkäkirkko vuodelta 1877. ==Lähteet== ==Aiheesta muualla== Luokka:Norjan puukirkot Luokka:Suldal
Suldalin kirkko

Suldalin kirkko () on Suldalin kunnassa Norjassa sijaitseva puinen pitkäkirkko vuodelta 1852. ==Lähteet== ==Aiheesta muualla== Luokka:Norjan puukirkot Luokka:Suldal
Nesflatenin kappeli

Nesflatenin kappeli () on Suldalin kunnassa Norjassa sijaitseva puinen pitkäkirkko vuodelta 1853. ==Lähteet== ==Aiheesta muualla== Luokka:Norjan puukirkot Luokka:Suldal
Sandin kirkko (Suldal)

Sandin kirkko () on Suldalin kunnassa Norjassa sijaitseva puinen pitkäkirkko vuodelta 1853. ==Lähteet== ==Aiheesta muualla== Luokka:Norjan puukirkot Luokka:Suldal
Marvikin kappeli

Marvikin kappeli () on Suldalin kunnassa Norjassa sijaitseva puinen pitkäkirkko vuodelta 1921. ==Lähteet== ==Aiheesta muualla== Luokka:Norjan puukirkot Luokka:Suldal
Tyringe

Tyringe on taajama Hässleholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli 4 838 asukasta vuonna 2021. ==Kuvia== Tyringe kyrkan BÅn.JPG|Tyringen kirkko ==Tunnettuja henkilöitä== * Dan Glans (s. 1947), juoksija ==Lähteet== ==Aiheesta muualla== Luokka:Hässleholmin kunta Luokka:Ruotsin taajamat
Bjärnum

Bjärnum on taajama Hässleholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli 2 085 asukasta vuonna 2021. ==Lähteet== ==Aiheesta muualla== Luokka:Hässleholmin kunta Luokka:Ruotsin taajamat
Sösdala

Sösdala on taajama Hässleholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 873 asukasta vuonna 2021. ==Lähteet== ==Aiheesta muualla== Luokka:Hässleholmin kunta Luokka:Ruotsin taajamat
Hästveda

Hästveda on taajama Hässleholmin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 747 asukasta vuonna 2021. Hästveda tunnetaan vuosittain heinäkuun toisena torstaina järjestettävistä markkinoista, joissa kaupataan muun muassa hevosia. ==Tunnettuja henkilöitä== * Bengt Gustafsson (1933–2019), Ruotsin puolustusvoimien komentaja 1986–1994 ==Lähteet== ==Aiheesta muualla== Luokka:Hässleholmin kunta Luokka:Ruotsin taajamat
Isaac Grünewald

Isaac Grünewald (2. syyskuuta 1889 – 22. toukokuuta 1946) oli ruotsalainen taidemaalari, joka toimi Kuninkaallisen taideakatemian professorina vuosina 1939–1942. Hän oli 1900-luvun alussa mukana modernistisessa De unga -ryhmässä ja opiskeli Henri Matissen akatemiassa Pariisissa, minkä lisäksi hänen suurin esikuvansa oli Paul Cézanne. Grünewald piti itseään ekspressionistina ja kertoi tavoittelevansa pelkästään silmäniloa ilman syvempää merkitystä. Grünewald oli vuosina 1911–1937 naimisissa taidemaalari Sigrid Hjerténin kanssa, ja pari teki myös taiteellista yhteistyötä. ==Lähteet== ==Aiheesta muualla== Luokka:Ruotsalaiset taidemaalarit Luokka:Ruotsalaiset professorit Luokka:Ekspressionistit Luokka:Vuonna 1889 syntyneet Luokka:Vuonna 1946 kuolleet
Grünewald

Grünewald on seuraavien henkilöiden sukunimi: * Isaac Grünewald (1889–1946), ruotsalainen taidemaalari * Matthias Grünewald (noin 1475–1528), saksalainen renessanssimaalari
Jörgen Wickholm

Jörgen Wickholm (s. 1982) on suomalainen suunnistaja. MM-kilpailuissa Wickholmin paras saavutus on pitkän matkan kymmenes sija Aichin MM- kilpailuista 2005. EM-kilpailuissa hänen paras paras saavutuksensa on keskimatkan 21:s sija Primorskon EM-kilpailuista vuodelta 2010. Suunnistuksen maailmancupin kokonaiskilpailussa hänen paras saavutuksensa on 16:s sija vuodelta 2005. Yksittäisessä maailmancupin osakilpailussa hän on parhaimmillaan sijoittunut neljänneksi Subiaccon sprintissä vuonna 2005. Nuorten MM-kilpailussa Wickholm saavutti hopeaa viestissä ja pronssia keskimatkalla Alicantessa vuonna 2002. http://runners.worldofo.com/jorgenwikholm.html == Lähteet == Luokka:Suomalaiset suunnistajat Luokka:Vuonna 1982 syntyneet Luokka:Elävät henkilöt
Einari Heinaro

Einari Heinaro (s. 1991 Helsinki) on suomalainen suunnistaja. MM-kilpailuissa Heinaron paras saavutus on pitkän matkan 38:s sija Tarton MM-kilpailuista 2017. EM-kilpailuissa hänen paras saavutuksensa on sprintin 71:s sija Neuchâtelin EM-kilpailuista 2021. Suunnistuksen maailmancupin osakilpailussa hänen paras saavutuksensa on 35:s sija Lintukiiman pitkältä matkalta vuodelta 2017. Nuorten MM-kilpailuisssa hänen paras saavutuksensa on pitkän matkan seitsemäs sija Puolasta vuodelta 2011. Seuratasolla Heinaro edustaa Helsingin Suunnistajia. http://runners.worldofo.com/einariheinaro.html == Lähteet == Luokka:Suomalaiset suunnistajat Luokka:Vuonna 1991 syntyneet Luokka:Elävät henkilöt
Kertomus elämästä

Kertomus elämästä on Otavan vuosina 1973–1975 julkaisema kirjasarja, joka käsittää omaelämänkerrallisia romaaneja. Otava järjesti vuonna 1972 elämänkertakilpailuun, johon jätettiin lähes tuhat käsikirjoitusta. Yhdentoista osallistujan käsikirjoitukset julkaistiin myöhemmin kirjana, jonka lisäksi Ida Maria Saariselta julkaistiin sarjassa myös kaksi muuta omaelämäkerrallista teosta. Kirjojen kansitaiteesta vastasi Antero Aho. == Teokset == * * * * * * * * * * * * * == Lähteet == Luokka:Suomalaiset kirjasarjat Luokka:Otava
Erään murhan varjossa

Erään murhan varjossa ("Someone to Watch Over Me") on yhdysvaltalainen, vuonna 1987 valmistunut elokuva, jonka on ohjannut Ridley Scott. Elokuvan musiikin sävelsi Michael Kamen. Elokuva on Columbia Pictures Corporationin tuotantoa. https://elonet.finna.fi/Record/kavi.elonet_elokuva_106491 KAVI on luokitellut sen sallituksi yli 16-vuotiaille.https://luokittelu.kavi.fi/public.html#haku/er%C3%A4%C3%A4n%20murhan%20varjossa/a/542bb54f25b88ee7ebb86180 == Juoni == Elokuvan päähenkilö Mike Keegan (Tom Berenger) on New Yorkin poliisi, joka saa tehtäväkseen suojella varakasta Claire Gregorya (Mimi Rogers) rikolliselta, joka uhkaa tämän henkeä. Tehtävä tuo Miken ja Clairen lähelle toisiaan, ja heidän välilleen kehittyvä side asettaa haasteen Miken avioliitolle hänen vaimonsa Ellien (Lorraine Bracco) kanssa. == Tuotanto == Elokuva sai alkunsa vuonna 1982, kun käsikirjoittaja Howard Franklin esitteli ideansa Ridley Scottille. Vaikka käsikirjoitus valmistui nopeasti, tuotanto viivästyi usean vuoden ajan. Columbia Pictures hyväksyi projektin lopulta vuonna 1986. Kuvauspaikkoina toimivat muun muassa New Yorkin tunnetut maamerkit, kuten Guggenheim-museo ja Central Park. Sisätilakohtaukset kuvattiin Los Angelesin studioilla, ja yksi keskeisistä kohtauksista sijoittuu Long Beachissa sijaitsevalle Queen Mary -laivalle. Kuvaukset kestivät 13 viikkoa, mikä oli hieman alkuperäistä suunnitelmaa pidempään. Puvustuksessa hyödynnettiin tunnettujen muotibrändien, kuten Hugo Bossin ja Cerruti 1881:n, asuja. == Julkaisu ja vastaanotto == Elokuva sai ensi-iltansa Yhdysvalloissa 9. lokakuuta 1987. Se esitettiin 892 elokuvateatterissa ja tuotti avausviikonloppunaan 2,9 miljoonaa dollaria. Elokuva merkitsi näyttelijä Lorraine Braccolle hänen ensimmäistä suurempaa rooliaan. Kriitikko Pauline Kael piti Braccon suoritusta valopilkkuna elokuvassa, joka näyttää tunnelmalliselta tai suorastaan hypnoottiselta, mutta on muuten suoraviivaisen yksinkertainen ja eloton, samaan tapaan kuin päähenkilön roolihahmo ja Berengerin suoritus tässä roolissa. Myös Roger Ebertin mukaan Lorraine Bracco on roolissaan voimakas ja mielikuvituksekas. Tarinan näkökulmasta päähenkilö päätyy yhteen väärän naisen kanssa. Muuten elokuva on yllätyksetön eikä sillä ole täysi-ikäiselle katsojalle juuri enempää tarjottavaa kuin sisustusvinkit. == Pääosissa == == Lähteet == == Aiheesta muualla == * * Luokka:Vuoden 1987 yhdysvaltalaiset elokuvat Luokka:Ridley Scottin ohjaamat elokuvat
Aku Kostia

Aku Kostia, alk. Kostian (15. joulukuuta 1884 Kuopio – 25. syyskuuta 1959 Helsinki) oli suomalainen virkamies, eduskunnan pitkäaikainen notaari, joka sai kanslianeuvoksen arvonimen. Kostian vanhemmat olivat vaatturi Fredrik Kostian ja Vilhelmiina Roininen ja puoliso vuodesta 1920 Eila Laitinen, professori Taavetti Laitisen kasvattitytär. Kostia tuli ylioppilaaksi 1905 ja suoritti ylemmän hallintotutkinnon 1909. Hän oli Kuopion läänin lääninkonttorin reistraattori 1910, Leppävirran piirin nimismies 1910–1916 ja Karttulan piirin nimismies 1916–1918 sekä maataloushallituksen apukamreeri 1918–1919. Eduskunnassa Kostia työskenteli tämän jälkeen virkamiehenä 35 vuotta. Hän oli eduskunnan notaari 1919–1955 ja toimi lisäksi moneen otteeseen eduskunnan vt. sihteerinä, samoin kuin eduskunnan valiokuntien ja valtiontilintarkastajien sihteerinä. Kanslianeuvoksen arvonimen Kostia sai 1947. (ei-vapaa) == Lähteet == Luokka: Suomalaiset virkamiehet Luokka:Suomen suuriruhtinaskunnan virkamiehet Luokka:Vuonna 1884 syntyneet Luokka:Vuonna 1959 kuolleet
Ugo Locatelli

Ugo Locatelli (5. helmikuuta 1916 Toscolano Maderno, Brescian maakunta, Lombardia, Italia – 28. toukokuuta 1993) oli italialainen jalkapalloilija, pelipaikaltaan puolustava keskikenttäpelaaja. Hän oli pituudeltaan 172-senttimetrinen. Locatelli edusti merkittävimpänä Ambrosiana-Interiä vuodet 1936–1941 ja voitti joukkueen kanssa kahdesti Serie A:n kausina 1937–1938 ja 1939–1940 sekä Italian cupin kaudella 1938–1939. Hän pelasi joukkueessa 167 ottelua, joissa teki yhden maalin. Hän edusti toisena merkittävänä joukkueena Juventusta, jolle teki yhdeksällä maalillaan enemmän maaleja, mutta voitti ainoastaan kerran Italian cupin kaudella 1941–1942. Locatelli pelasi urallaan yhteensä 328 liigaottelua ja teki niissä 12 maalia. Locatelli liittyi Italian A-maajoukkueeseen elokuussa 1936 ja pelasi joukkueessa 22 ottelua. Hän voitti sekä kesäolympialaiset 1936 että maailmanmestaruuskilpailut 1938 ja pelasi molemmissa turnauksissa neljässä ottelussa. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Italialaiset olympiavoittajat Luokka:Vuonna 1916 syntyneet Luokka:Vuonna 1993 kuolleet
Pietro Ferraris

Pietro Ferraris (15. helmikuuta 1912 Vercelli, Vercellin maakunta, Piemonte, Italia – 11. lokakuuta 1991) oli italialainen jalkapalloilija, pelipaikaltaan vasen laitahyökkääjä. Hän oli pituudeltaan 174-senttimetrinen. Ferraris pelasi uransa ensimmäiset vuodet Napolissa, kunnes siirtyi Ambrosiana-Interiin vuosiksi 1936–1941. Hän voitti joukkueen kanssa kahdesti Serie A:n kausina 1937–1938 ja 1939–1940 sekä kerran Italian cupin kaudella 1938–1939. Hän pelasi joukkueessa yhteensä 161 ottelua, joissa teki 56 maalia ja antoi yhden syötön. Hän liittyi Torinoon vuonna 1941 ja voitti neljästi Serie A:n kausina 1942–1943, 1945–1946, 1946–1947 ja 1947–1948 sekä Italian cupin kaudella 1942–1943. Hän pelasi joukkueelle yhteensä 147 ottelua ja teki niissä 42 maalia sekä antoi viisi syöttöä. Hän edusti uransa viimeiset vuodet 1948–1950 Novaraa. Yhteensä Ferraris pelasi nimiinsä 469 liigaottelua, joissa hän teki 124 maalia. Ferraris liittyi Italian A-maajoukkueeseen helmikuussa 1935 ja pelasi joukkueessa 14 ottelua, joissa teki kolme maalia. Hän voitti maailmanmestaruuden 1938 ja hän sekä pelasi otteluita että teki maaleja molempia yhden. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1912 syntyneet Luokka:Vuonna 1991 kuolleet
Martti Jaatinen (täsmennyssivu)

Martti Jaatinen -nimisiä henkilöitä ovat: * Martti Olavi Jaatinen (1928–2008), suomalainen arkkitehti * Martti Ilmari Jaatinen (s. 1934), suomalainen arkkitehti ja professori * Martti Jaatinen (1952–2018), suomalainen päätoimittaja * Martti Jaatinen, Martti Jaarnio (1922–1945), suomalainen runoilija.
Alfredo Foni

Alfredo Foni (20. tammikuuta 1911 Udine, Udinen maakunta, Friuli-Venezia Giulia, Italia – 28. tammikuuta 1985) oli italialainen jalkapalloilija, pelipaikaltaan oikea laitapuolustaja. Hän pelasi joskus myös keskuspuolustajana. Hän toimi myös valmentajana. Foni edusti uransa merkittävimpänä joukkueena Juventusta vuodet 1934–1947. Hän voitti joukkueen kanssa kerran Serie A:n kaudella 1934–1935 sekä kahdesti Italian cupin kausina 1937–1938 ja 1941–1942. Hän pelasi joukkueelle yhteensä 304 ottelua, joissa teki kahdeksan maalia. Foni edusti myös joukkueita Udinesea, Laziota, Padovaa ja Chiassoa. Hän pelasi urallaan yhteensä 366 liigaottelua ja teki niissä 12 maalia. Foni liittyi Italian A-maajoukkueeseen elokuussa 1936 ja pelasi joukkueessa 23 ottelua. Hän voitti sekä olympiakultaa 1936 että maailmanmestaruuden 1938. Ensimmäisessä hän pelasi neljässä ja jälkimmäisessä kolmessa ottelussa. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestarit Luokka:Italialaiset olympiavoittajat Luokka:Vuonna 1911 syntyneet Luokka:Vuonna 1985 kuolleet
Aldo Donati

Aldo Donati (29. syyskuuta 1910 Budrio, Bolognan metropolikaupunki, Emilia- Romagna, Italia – 3. marraskuuta 1984) oli italialainen jalkapalloilija, pelipaikaltaan keskikenttäpelaaja. Donati edusti urallaan Bolognaa, Romaa ja Ambrosiana-Interiä uransa päättämiseen vuoteen 1946 asti. Roman kanssa hän voitti Serie A:n kaudella 1941–1942 ja pelasi joukkueessa 151 ottelua, joissa teki yhdeksän maalia. Bolognan kanssa hän voitti kahdesti Serie A:n kausina 1935–1936 ja 1936–1937 sekä kahdesti Mitropa Cupin kausina 1931–1932 ja 1933–1934. Yhteensä hän pelasi urallaan 199 liigaottelua ja teki niissä kuusi maalia. Donati voitti Italian A-maajoukkueen kanssa maailmanmestaruuden 1938, mutta ei pelannut turnauksessa otteluakaan. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1910 syntyneet Luokka:Vuonna 1984 kuolleet
Taiteilijan omakuva nuoruuden koiravuosilta

Taiteilijan omakuva nuoruuden koiravuosilta on kokoelma walesiläinen runoilijan Dylan Thomasin tuotantoa. Tekstit on valikoinut ja suomentanut Ville-Juhani Sutinen. Kokoelmaan kuuluu muutamia Sutisen uudelleen suomentamia novelleja, joita sisältyy Veli Sundellin suomentamaan kokoelmaan Taiteilijan omakuva penikkavuosilta. Pääsoa on kuitenkin Thomasin postuumissa tuotannossa. Mukana on myös puolittain omaelämäkerrallisia tekstejä.Jani Saxell, Lapsuuden jouluista keskiyön karuselliin. Parnasso 5/2024 s. 73 Suomennoksen on julkaissut Aviador vuonna 2024. Sutisen mukaan Thomasia ei pidä lokeroida maagisen realismin edustajaksi. Jani Saxell luokittelee Thomasin amerikkalaisen beat-sukupolven kummisedäksi. Taostalla olevan teoksen, Thomasin ainoan julkaiseman tarinakokoelman, nimi Portrait of the Artist as a Young Dog (1940) viittaa James Joycen teokseen A Portrait of the Artist as a Young Man.Petri Liukkonen, Dylan Thomas, Authors' Calendar, viitattu 2.12.2024 ==Sisällys== Sisältää muun muassa: * Tivolin jälkeen (novelli) * Eikä kuoleman ole valta (runo, suom. Marja-Leena Mikkola) * Älä lempeästi lähde siihen hyvään yöhön (runo, suom. Marja-Leena Mikkola) * Kenen toivoisit olevan kanssamme (novelli) * Vanha Garbo ==Lähteet== Luokka:Antologiat Luokka:Suomalaiset kirjat Luokka:Vuoden 2024 kirjat